Kiidjärv

Kiidjärv (myös Padari paisjärv)on Virossa Põlvamaalla Põlvan kunnassa Kiidjärven kylässä sijaitseva järvi. Maantietoa Kiidjärv on 750 metriä pitkä ja 300 metriä leveä, ja sen pinta-ala on 14 hehtaaria. Järvi on luodattu ja sen keskisyvyys on 4,2 metriä ja suurin syvyys 10 metriä, joka sijaitsee järven kaakkoispäässä. Järven laskennalliseksi tilavuudeksi voidaan määrittää 0,54 miljoonaa kuutiometriä . Järvessä ei ole kartan mukaan saaria. Järven rantaviivan pituus on 1,7 kilometriä ja se on peltomaata ja metsää vuorotellen. Järven rannat ovat yleensä mutaa, mutta itäpuolella rannat ovat soraa. Kiidjärven kylän asutusta on järven lähiympäristössä ja harjulla sijaitsee pieni teollisuusalue. Järven yleinen uimaranta sijaitsee kaakkoisrannan puistossa Keljomäellä Kiidjärven kartanon vieressä. Luontoarvoja Järven luokittelu ja ekologia Kiidjärv on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 5) mukaan veden kovuuden osalta pehmeävetinen järvi, jonka vedenväri on kirkas (vir. pehme- ja heledaveeline järv). Järvi luokitellaan limnologisesti samanaikaisesti sekä pehemeävetiseksi järveksi että eutrofiseksi järveksi (vir. pehmeveeline miksotroofne tai pehmeveeline segatoiteline, PE). Silloin veden kalkkipitoisuus on vähäinen, mutta järvi on rehevöitynyt. Kalakanta Kiidjärvessä on ollut runsaasti kalaa, mutta 1970-luvulla toistunut happikato on vähentänyt niiden määrää. Järvessä elää yleisesti särki, ahven, hauki, sorva, allikkosalakka ja ruutana. Harvinaisempia ovat kiiski, lahna, suutari, törö, ankerias ja piikkinuoliaisiin kuuluva pikkukala (Misgurnus fossilis). Järveltä on tavattu harvinainen hoikkasinikorento. Vesistösuhteita Kiidjärv kuuluu Narvanjoen vesistöalueen Emajoen valuma-alueeseen, jonka Ahja jõen valuma-alueella se sijaitsee. Järven valuma-alueen pinta-ala on 1,0 neliökilometriä. Järveen ei ole johdettu tulo-ojia, mutta siinä on pohjassa lähteitä. Vesi onkin kirkkaan keltaista ja vuonna 1977 sen näkösyvyys oli 1,9 metriä. Sen laskuoja Kiidjärve kraav eli Rihma kraavi lähtee järven pohjoispäästä ja se yhtyy 700 metrin jälkeen Ahja jõgeen. Veden laskennallinen viipymä on yksi vuosi. Lähteet